नई दिल्ली: करीब दो सौ वर्षों की गुलामी के बाद भारत को 1947 में आजादी मिली। देश खुली हवा में सांस ले रहा था,आगे बढ़ने की योजना बना रहा था। देश की आम जनता के नुमाइंदे के तौर पर पंडित जवाहर लाल नेहरू के समाजवाद के जरिए देश को प्रगति की राह पर ले जाने की बुनियाद रख रहे थे। लेकिन भविष्य में कुछ ऐसा छिपा था जो देश के लोकतांत्रिक इतिहास में काला दिन साबित होने वाला था। 1947 से लेकर अस्सी के दशक के मध्य तक देश ने कई मोर्चों पर प्रगति की। लेकिन राजनीतिक हलचलों ने एक पार्टी को या यूं कहें कि एक नेता (इंदिरा गांधी) को इस हद तक डरा दिया कि उन्होंने वो फैसला किया जिसके बारे डॉ भीमराव अंबेकर कहा करते थे कि संविधान की धारा 352 का इस्तेमाल शायद ही हो। लेकिन 1975 में 25-26 जून की रात पर कागज पर जो स्याही चली उसका रंग काला था। भारत, अब इमरजेंसी की जद में आ चुका था।